ખાસ નોંધ : તમારી ઉમ્મર મોટી હોય (૬૦ વર્ષથી ઉપર) અને શારીરિક પ્રોબ્લેમ જેવા કે ડાયાબિટીસ, બ્લડ પ્રેશર કે હાર્ટ એટેક આવી ગયો હોય તેવે વખતે પણ જેટલી થાય તેટલી કસરત કે શરીરને થોડું હલાવશો ચલાવશો નહીં તો હાડકાં એટલા બધા નબળા થઈ જશે કે પછી પથારીમાં સુવાનું કે સોફામાં બેસવાની ક્રિયા પણ નહીં થઈ શકે. આવે વખતે લાકડી કે વોકરની મદદથી શરૃઆતમાં પાંચ મિનિટ અને પછી ધીરે ધીરે વધારી ૧૫ મિનિટ ચાલો, ખુરશીમાં કે સોફામાં બેસીને હાથ પગ હલાવો, ઊંચો નીચા કરો હાથ બન્ને બાજુ લાંબા કરીને ખુરશીમાં બેઠા બેઠા કમરેથી ગોળ ગોળ ફેરવો. ખુરશીમાં બેસી જવાની અને ઊભા થવાની ક્રિયા પાંચ વખત કરો. આ ઉપરાંત બપોરના અને રાત્રિના આરામ સિવાય કોઈને કોઈ જેટલી અને જેવી થાય તેવી શારીરિક પ્રવૃત્તિ કરતા રહો. એક વાક્ય યાદ રાખો. ''જો બેસી રહેશો તો તમારા હાડકાં પણ બેસી જશે.''